text: Fly kørte af landingsbane og slog kolbøtte  - pilot slap uskadt
  17 januar 2016 kl. 12.51
  Fly kørte af landingsbane og slog kolbøtte. Et lille Cessnafly er forulykket i Koldingegnens lufthavn i Vamdrup. Ingen personer er kommet noget til. 
  Ulykken skete efter en normal landing, hvor flyet fortsatte ud af landingsbanen og fik forhjulet i blødt græs. Og flyet havnede på ryggen lige uden for landingsbanen.
  Der var kun piloten om bord i flyet, der har plads til fire passagerer. Den 60-årige pilot slap uden skrammer, fortæller Carsten Vester, Sydøstjyllands Politis indsatsleder på ulykkesstedet til TV SYD:
  En kran har nu fået rejst flyet op og det står atter på landingsbanen i Koldingegnens Lufthavn i Vandrup.
  Der er tale om et Cessna-fly af typen 172R, der er et meget populært sportsfly . Det forulykkkede fly er bygget i  1998.
  